Έντυπο πληροφόρησης συμμετεχόντων

**Έρευνα αναφορικά με τις αγωγές SLAPPS**

**Παρατηρητήριο για τα SLAPPS της ΠΟΕΣΥ**

Έχετε επιλέξει να συμμετάσχετε σε μία έρευνα, που διεξάγεται από την ΠΟΕΣΥ (Παρατηρητήριο SLAPPS).

Το έντυπο, που κρατάτε στα χέρια σας θα σας δώσει πληροφορίες για την έρευνα προκειμένου να μπορέσετε ενημερωμένα να αποφασίσετε για το αν θα συμμετέχετε ή όχι σε αυτή την έρευνα.

Σας παρακαλούμε να αφιερώσετε όσο χρόνο χρειάζεστε για να το διαβάσετε, να το σκεφτείτε και να κάνετε όποιες ερωτήσεις θέλετε είτε τώρα είτε κάποια άλλη στιγμή/ανά πάσα στιγμή. Αν αποφασίσετε να συμμετάσχετε, θα σας ζητηθεί να υπογράψετε αυτό το έντυπο και θα λάβετε ένα αντίγραφο.

1. **ΠΟΙΟΣ ΕΙΝΑΙ Ο ΣΚΟΠΟΣ ΤΗΣ ΕΡΕΥΝΑΣ;**

Σκοπός αυτής της έρευνας είναι η καταγραφή και κωδικοποίηση των αγωγών SLAPP, που ασκούνται στην Ελλάδα και αφορούν δημοσιογράφους, εκδότες και γενικά πρόσωπα, που δραστηριοποιούνται στον χώρο του Τύπου. Η ως άνω έρευνα αποσκοπεί στην διαπίστωση της καταστάσεως, που επικρατεί στην χώρα, στην καταγραφή των περιστατικών και του τρόπου, που η νομολογία αντιμετωπίζει αυτού του είδους τις δικαστικές ενέργειες και τελικώς στην διαμόρφωση των θέσεων και των παρεμβάσεων και των δράσεων της Ομοσπονδίας τόσο σε εθνικό όσο και σε κοινοτικό επίπεδο.

1. **ΠΟΙΟΣ ΣΥΜΜΕΤΕΧΕΙ ΣΤΗΝ ΕΡΕΥΝΑ;**

Στην έρευνα αυτή προβλέπεται να συμμετέχουν δημοσιογράφοι, εκδότες, εργαζόμενοι στον έντυπο και ηλεκτρονικό Τύπο καθώς και κάθε άλλο πρόσωπο, που μπορεί να αποτελέσει στόχο αγωγής Slapps.

1. **ΜΕ ΠΟΙΟ ΤΡΟΠΟ ΘΑ ΣΥΜΜΕΤΕΧΩ ΣΤΗΝ ΕΡΕΥΝΑ; ΤΙ ΘΑ ΜΟΥ ΖΗΤΗΘΕΙ ΝΑ ΚΑΝΩ;**

Στο πλαίσιο της έρευνας θα σας ζητηθεί να παρέχετε πληροφορίες αναφορικά με τα ένδικα βοηθήματα, που έχουν ασκηθεί σε βάρος σας, την πορεία και την εξέλιξη τους. Θα σας ζητηθεί να μας αποστείλετε τα δικόγραφα, τα οποία έχουν κατατεθεί εις βάρος σας, καθώς και τυχόν εκδοθείσες δικαστικές αποφάσεις και να μας ενημερώσετε για το στάδιο, που βρίσκεται η διαδικασία καθώς και το αποτέλεσμα της.

1. **ΠΟΙΟΣ ΩΦΕΛΕΙΤΑΙ ΑΠΟ ΤΗΝ ΕΡΕΥΝΑ;**

Η έρευνα αυτή δεν θα έχει άμεσα προσωπικά οφέλη για εσάς αλλά θα συμβάλει στην καταγραφή και την επεξεργασία της κατάστασης στην χώρα, στην διαμόρφωση των θέσεων της ΠΟΕΣΥ αναφορικά με το ζήτημα των Slapps και στην εξαγωγή χρήσιμων συμπερασμάτων για τις παρεμβάσεις, που απαιτούνται για την αντιμετώπιση του φαινομένου.

1. **ΥΠΑΡΧΟΥΝ ΚΙΝΔΥΝΟΙ (Ή ΚΟΣΤΟΣ/ΕΠΙΒΑΡΥΝΣΗ) ΑΠΟ ΤΗ ΣΥΜΜΕΤΟΧΗ ΜΟΥ ΣΤΗΝ ΕΡΕΥΝΑ;**

Δεν υφίσταται κανένα κόστος ή επιβάρυνση για εσάς από την συμμετοχή σας στην εν λόγω έρευνα ούτε μας είναι γνωστοί κάποιοι κίνδυνοι από την συμμετοχή αυτή, δεδομένου, ότι η ΠΟΕΣΥ αποτελεί δευτεροβάθμια συνδικαλιστική οργάνωση, που καταστατικά ενεργεί για την προάσπιση των συμφερόντων των μελών των συλλόγων μελών της.

1. **ΥΠΟΧΡΕΟΥΜΑΙ ΝΑ ΣΥΜΜΕΤΑΣΧΩ;**

Η συμμετοχή σας στην έρευνα είναι απολύτως εθελοντική. Αν όμως δεχτείτε να συμμετάσχετε σας παρακαλούμε να διαβάσετε προσεκτικά το έντυπο που έχετε στα χέρια σας, να το κρατήσετε και να υπογράψετε το έντυπο συναίνεσης.

Ακόμη και αφού δεχτείτε να συμμετάσχετε μπορείτε να αλλάξετε γνώμη ανά πάσα στιγμή και να αποχωρήσετε από την έρευνα χωρίς καμία αιτιολογία ή δικαιολογία και χωρίς καμία συνέπεια για σας. Σε αυτή την περίπτωση μπορείτε να ζητήσετε να διαγραφούν τα δεδομένα και οι πληροφορίες, που έχουμε συλλέξει για σας. Το αίτημά σας για διαγραφή των πληροφοριών, που μας δώσατε μπορεί να ικανοποιηθεί οποτεδήποτε. Τα προσωπικά σας δεδομένα μπορούν να διαγραφούν ανά πάσα στιγμή. Στην περίπτωση, που επιθυμείτε να διαγραφούν τα προσωπικά σας δεδομένα ή οι πληροφορίες που μας δώσατε μπορείτε να επικοινωνήσετε με την νομική σύμβουλο της ΠΟΕΣΥ Μαρία Τσίπρα στα τηλέφωνα 210-3639881 & 210-3639782

1. **ΠΩΣ ΘΑ ΔΙΑΦΥΛΑΧΘΕΙ Η ΙΔΙΩΤΙΚΟΤΗΤΑ ΜΟΥ;**

Οι πληροφορίες, που θα μας δώσετε θα ανωνυμοποιηθούν/κωδικοποιηθούν με τέτοιο τρόπο ώστε να μην είναι δυνατόν να αποκαλυφθεί η ταυτότητά σας σε τρίτους, εφόσον δεν επιθυμείτε κάτι τέτοιο. Επίσης, η ταυτότητά σας δεν θα αποκαλυφθεί σε πιθανές δημοσιεύσεις, παρουσιάσεις ή αναφορές που θα προκύψουν από τη συγκεκριμένη έρευνα, εκτός και εάν ρητώς και εγγράφως συναινέσετε σε αυτό. Η ΠΟΕΣΥ δεσμεύεται ότι θα τηρεί την εμπιστευτικότητα όλων των πληροφοριών, που θα μας δώσετε. Όλα τα ηλεκτρονικά αρχεία (συμπεριλαμβανομένων όλων των τύπων ηλεκτρονικών αρχείων που χρησιμοποιούνται, όπως βάσεις δεδομένων, υπολογιστικά φύλλα κ.λπ.) που περιέχουν αναγνωρίσιμες πληροφορίες θα προστατεύονται με κωδικό πρόσβασης. Οποιοσδήποτε υπολογιστής φιλοξενεί τέτοια αρχεία θα έχει επίσης προστασία με κωδικό πρόσβασης για να εμποδίσει την πρόσβαση από μη εξουσιοδοτημένους χρήστες. Μόνο εξουσιοδοτημένα από το ΔΣ της ΠΟΕΣΥ πρόσωπα θα έχουν πρόσβαση στους κωδικούς πρόσβασης.

Τα δεδομένα και οι πληροφορίες, που θα μας δώσετε μπορεί να χρησιμοποιηθούν στο μέλλον σε παρόμοια έρευνα, ανάλογα με την εξέλιξη του θέματος των αγωγών SLAPPS.

Αποτελέσματα αυτής της έρευνας πρόκειται να χρησιμοποιηθούν σε δημοσιεύσεις, ανακοινώσεις, δημόσιες τοποθετήσεις της ΠΟΕΣΥ τόσο εντός της Ελλάδος όσο και εκτός αυτής. Τα αποτελέσματα θα παρουσιαστούν σε συνοπτική μορφή και το όνομα ή η ταυτότητά σας δεν θα μπορούν να προσδιοριστούν σε καμία δημοσίευση, ανακοίνωση ή τοποθέτηση, εκτός και εάν ρητώς και εγγράφως συναινέσετε στην δημοσιοποίηση των στοιχείων σας.

1. **ΠΟΙΟΣ ΧΡΗΜΑΤΟΔΟΤΕΙ ΤΗΝ ΕΡΕΥΝΑ;**

Η έρευνα αυτή δεν λαμβάνει χρηματοδότηση από κανένα φορέα και διεξάγεται με ίδια μέσα της ΠΟΕΣΥ.

1. ΠΟΙΟΣ ΕΧΕΙ ΕΓΚΡΙΝΕΙ ΑΥΤΗ ΤΗΝ ΕΡΕΥΝΑ;

Η έρευνα έχει αποφασιστεί από το ΔΣ της ΠΟΕΣΥ στο πλαίσιο άσκησης των αρμοδιοτήτων του.

1. **ΜΕ ΠΟΙΟΝ ΜΠΟΡΩ ΝΑ ΕΠΙΚΟΙΝΩΝΗΣΩ ΓΙΑ ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ ΓΙΑ ΤΗΝ ΕΡΕΥΝΑ**

Για περισσότερες πληροφορίες σχετικά με την έρευνα μπορείτε να επικοινωνήσετε με\_\_\_\_\_\_\_\_\_\_\_\_\_

1. **ΠΟΥ ΜΠΟΡΩ ΝΑ ΥΠΟΒΑΛΩ ΠΑΡΑΠΟΝΑ Η ΚΑΤΑΓΓΕΛΙΕΣ;**

Για οποιαδήποτε παράπονα ή καταγγελίες σχετικά με τη διεξαγωγή της έρευνας μπορείτε να προσφύγετε στο Διοικητικό Συμβούλιο της ΠΟΕΣΥ (emai:press@poesy.gr)

Για οποιαδήποτε καταγγελία σχετικά με τη διαχείριση των προσωπικών σας δεδομένων μπορείτε να απευθύνεστε στον Υπεύθυνο Επεξεργασίας Προσωπικών Δεδομένων και σε κάθε περίπτωση στην Αρχή Προστασίας Δεδομένων Προσωπικού Χαρακτήρα (complaints@dpa.gr)

ΕΝΤΥΠΟ ΕΝΗΜΕΡΗΣ ΣΥΝΑΙΝΕΣΗΣ

**Τίτλος: Έρευνα σχετικά με τις αγωγές Slapps**

**ΠΟΕΣΥ**

**Παρακαλούμε συμπληρώστε τα αντίστοιχα τετραγωνίδια για να δηλώσετε συναίνεση**

|  |  |  |
| --- | --- | --- |
| Έχω διαβάσει και έχω κατανοήσει το περιεχόμενο του Εντύπου Πληροφόρησης | **ΝΑΙ** | **ΟΧΙ** |
| Μου δόθηκε αρκετός χρόνος για να αποφασίσω αν θέλω να συμμετέχω σε αυτή τη συζήτηση | **ΝΑΙ** | **ΟΧΙ** |
| Έχω λάβει ικανοποιητικές εξηγήσεις για τη διαχείριση των προσωπικών μου δεδομένων | **ΝΑΙ** | **ΟΧΙ** |
| Καταλαβαίνω ότι η συμμετοχή μου είναι εθελοντική και μπορώ να αποχωρήσω οποιαδήποτε στιγμή χωρίς να δώσω εξηγήσεις και χωρίς καμία συνέπεια. | **ΝΑΙ** | **ΟΧΙ** |
| Κατανοώ ότι αν αποχωρήσω από την έρευνα τα δεδομένα μου θα καταστραφούν. | **ΝΑΙ** | **ΟΧΙ** |
| Κατανοώ ότι μπορώ να ζητήσω να καταστραφούν οι πληροφορίες που έδωσα στο πλαίσιο της έρευνας μέχρι  | **ΝΑΙ** | **ΟΧΙ** |
| Γνωρίζω με ποιόν μπορώ να επικοινωνήσω αν επιθυμώ περισσότερες πληροφορίες για την έρευνα | **ΝΑΙ** | **ΟΧΙ** |
| Γνωρίζω σε ποιόν μπορώ να απευθυνθώ για παράπονα ή καταγγελίες | **ΝΑΙ** | **ΟΧΙ** |
| Γνωρίζω σε ποιόν μπορώ να απευθυνθώ για να ασκήσω τα δικαιώματα μου | **ΝΑΙ** | **ΟΧΙ** |
| **Ονοματεπώνυμο συμμετέχοντος:** |  |  |
| **Υπογραφή** | **Ημερομηνία** |  |  |